Fa go ntse go busa Solomone, Modimo o segofatsa batho ka go dira gore masimo a bone a nne le korong le barele e ntsi mmogo le diterebe, difeige le dijo tse dingwe. Batho ba apara diaparo tse dintle mme ba nna mo matlong a mantle. Batho botlhe ba tshelela mo letlepung. 16 Ga go pelaelo gore baaposetoloi ba ga Jesu ba ile ba ithuta go tswa mo sekaong sa gagwe sa go rata “batho ba mefuta yotlhe.” (Joh. 12:32; 1 Tim. 4:10) Le fa gone go ba tshotse nako, ba ile ba fetola tsela ya bone ya go akanya. Bakeresete ba bogologolo ba ne ba itsege ka go ratana. Mokwadi wa mo lekgolong la bobedi la dingwaga e bong Tertullian o ne a kwala jaana a nopola se batho ba madumedi a mangwe ba ileng ba se bua ka Bakeresete: “Ba a ratana . . . Ba iketleeleditse go swelana.” Go apara “botho jo bosha” go ile ga thusa Bakeresete ba bogologolo go lemoga gore batho botlhe ba a lekalekana mo matlhong a Modimo.—Bakol. 3:10, 11.